[{"text_idx": "#000003", "text": "Cwis llawn gwybodaeth a llawn hwyl ar gyfer blwyddyn 6 ysgolion Cymru ydy Cwis Dim Clem. Mae\u2019r Mentrau Iaith wedi bod yn cynnal y Cwis hwn yn genedlaethol ers 2021 gyda\u2019r amgylchiadau (Covid-19) wedi ein gorfodi i gwrdd yn rhithiol."}, {"text_idx": "#000004", "text": "Isod cei syniad o\u2019r hyn ddigwyddodd eleni (2022) \u2013 diddordeb cymryd rhan? Cysyllta gyda dy Fenter Iaith."}, {"text_idx": "#000006", "text": "Mae 188 o ysgolion ar draws Cymru gyfan wedi cystadlu yn Cwis Dim Clem y Mentrau Iaith eleni, a dros 3,500 o blant wedi bod yn ateb cwestiynau heriol a hwyliog mewn sawl rownd cyn gallu ennill lle yn y rownd derfynol gynhaliwyd ar Fawrth 28ain, 2022."}, {"text_idx": "#000008", "text": "\u201cRoedd hi mor hyfryd gallu cynnal y Cwis hwn eleni a chael gweld y plant yn eu timoedd ar y sgrin. Roedd egni y plant bron i\u2019w deimlo, a\u2019u brwdfrydedd yn cymryd rhan yn amlwg iawn. Roedd \u2018na sawl cwestiwn ro\u2019n i\u2019n cael trafferth eu hateb, ond ro\u2019dd y plant fel petai wedi cael hwyl dda iawn arni!\u201d"}, {"text_idx": "#000010", "text": "Daeth 6 ysgol ynghyd i gystadlu yn erbyn ei gilydd dros dechnoleg Teams ar fore\u2019r 28ain o Fawrth \u2013 gyda dwy ysgol yn cynrychioli rhanbarth gogledd Cymru o Lanfairpwll ar Ynys Mo\u0302n ac o Drefeglwys yn Maldwyn; dwy ysgol o\u2019r de orllewin sef Teilo Sant, Llandeilo ac ysgol gynradd Aberaeron; ac yna dwy ysgol o\u2019r de ddwyrain \u2013 y pencampwyr cyfredol o Ysgol Pen Cae, Caerdydd a Cynwyd Sant o Faesteg."}, {"text_idx": "#000011", "text": "Roeddynt i gyd ar da\u0302n eisiau curo a phrofi eu hunain fel y ti\u0302m mwyaf peniog yng Nghymru, a\u2019r ti\u0302m lwyddodd i gael y mwyaf o bwyntiau oedd Ysgol Gynradd Aberaeron, Ceredigion. Meddai un aelod o\u2019r ti\u0302m:"}, {"text_idx": "#000012", "text": "\u201cFe wnaethon ni fwynhau sialens y cwis yn fawr iawn. Ro\u2019dd hi\u2019n gre\u0302t gweld pawb ar y sgri\u0302n a gallu sgwrsio gyda Mari ac Owain. Mae\u2019r holl brofiad wedi bod yn wych\u201d."}, {"text_idx": "#000017", "text": "Cynhaliwyd rownd genedlaethol y Cwis am y tro cyntaf erioed ar Kahoot \u2013 system interactif o ateb cwestiynau, ac mae\u2019r Cwis ar gael i bawb \u2013 o bob oed \u2013 gael tro ar ateb y cwestiynau drwy ddilyn y ddolen: "}, {"text_idx": "#000018", "text": "Yr ysgolion yn y rownd derfynol oedd:"}, {"text_idx": "#000021", "text": "Yr ysgolion yn disgwyl cyhoeddiad pwy yw\u2019r enillwyr..."}, {"text_idx": "#000024", "text": "Creuwyd gan Gwe Cambrian Web Cyf"}, {"text_idx": "#000027", "text": "Created by Gwe Cambrian Web Cyf"}]